גודל פונט כנגד לקוח המשרד, עובד סוציאלי במקצועו, נפתח תיק פלילי בחשד לשני מקרי אונס כלפי שתי מתלוננות. הלקוח הכחיש מן ההתחלה שהיחסים המיניים שקיים עימן בוצעו ללא הסכמתן החופשית. בעקבות ייצוג משרדנו הוחלט על-ידי פרקליטות חיפה לסגור את התיק נגדו מבלי להעמידו לדין פלילי.
לקוח המשרד מצא עצמו בליבה של סערה לאחר שנחשד באונס של שתי נשים אותן הכיר (תיק פרקליטות מס' 2643/15).
הלקוח מסר לאורך חקירותיו במשטרה גרסה מלאה וקוהרנטית באשר למה שהתרחש בינו לבין המתלוננות. הלקוח לא הכחיש את מהות המעשים המיניים שקיים עימן אלא הכחיש שאלו בוצעו ללא הסכמתן החופשית.
עבירת האונס מוגדרת בסעיף 345 לחוק העונשין ואחד מיסודותיה החשובים ביותר הוא היעדר ההסכמה מצד האישה לאקט ההחדרה של איבר מאיברי הגוף או חפץ, באופן מלא או באופן חלקי, לאיבר המין הנשי. המדובר ביסוד נפשי חמקמק, הנושא אופי "מעורפל" אשר לעיתים, מהווה את לב ליבה של המחלוקת בתיקי אונס. כמו כן, העונש הקבוע בחוק לעובר עבירת אונס הוא עד 16 שנות מאסר או עד 20 שנות מאסר באם המדובר באונס בנסיבות מחמירות.
ברבות הימים התיק הועבר לפרקליטות חיפה לצורך בחינת האפשרות להגיש כנגדו כתב אישום חמור על האירועים שיוחסו לו.
צוות עורכי הדין של המשרד אסף בתשומת לב רבה את מלוא הפרטים והמסמכים הרלוונטים להוכחת חפותו של לקוח המשרד. משרדנו טען כי המדובר בחשדות מופרכים שמקורם בתלונות שווא הנגועות בזיהום עדויות והסתה מכוונת כנגד הלקוח כפי שעלה מתוך חומר הראיות.
לאחר שמשרדנו הציג טיעונים משפטיים וראייתיים רבים אשר השמיטו את הקרקע מתחת לרגלי תלונתן של המתלוננות, החליטו בפרקליטות חיפה לסגור את התיק נגדו לאלתר, ובכך להימנע מהעמדתו לדין פלילי.
משמעות הדבר הוא שאין למשטרה מספיק חומר ראיות שיכול להביא להרשעתך בעבירת הגניבה ממעביד לכאורה. במידה ואתה רוצה לערער על עילת הסגירה של התיק הפלילי שנפתח נגדך, באפשרותך להגיש לקצין החקירות ביחידה שחקרה אותך בקשה לשינוי עילת סגירה. במידה והבקשה תיענה בחיוב - עילת הסגירה תשונה ל"היעדר אשמה פלילית" והרישום יימחק לחלוטין מן גיליון המרשם הפלילי. רצוי להגיש את הבקשה באמצעות עורך דין פלילי.